I november 2007 dukket den såkalte Terra-skandalen opp. Det viste seg at selskapet hadde fått blant annet de fire kraftkommunene Rana, Hemnes, Hattfjelldal og Narvik i Nordland til å investere 451 millioner kroner i kompliserte fondsprodukter med høy risiko via Citibank i USA. Da finanskrisen i USA utviklet seg utover høsten fikk kommunene krav om å betale inn garantibeløp fordi den opprinnelige investeringen hadde falt til under 55 prosent av opprinnelig verdi.